Philip Turner

Philip William Turner (født 3. desember 1925 i Britisk Columbia, død januar 2006 i West Malvern) var en britisk barnebokforfatter, prest og kringkastingsmedarbeider. Han er best kjent for serien med bøker fra den fiktive byen Darnley Mills. Han mottok Carnegie Medal for den andre av bøkene, The Grange at High Force, i carnegiegreenaway.org.uk Philip Turner collectingbooksandmagazines.com.

 Liv 
Han ble født i Canada av britiske foreldre, og familien flyttet tilbake til England i 1926. Han tjenestegjorde i marinen 1943-46 og fortsatte deretter studiene ved Worcester College, Oxford. Han tok eksamen i 1949, giftet seg med Margaret Diana Samson i 1950 og ble ordinert til prest i 1951. Paret fikk to sønner. 

Han tjenestegjorde som prest i Leeds, Crawley og Northampton. Sent på 1950-tallet fikk han ansvaret for de religiøse radioprogrammene i Midlandsregionen. Han kombinerte dette med kapellanstillinger ved skoler som Eton College og Malvern College, Worcestershire. Forfatterskapet begynte med religiøse skrifter i 1950-årene.

 Bøker 
Den første av barnebøkene i serien om Darnley Mills utkom i 1964: Colonel Sheperton's Clock. Serien kom etterhvert til å omfatte 9 bøker, hvorav fem med hovedpersonene Arthur, Peter og David som foregår i samtidens England på 1960- og 1970-tallet, og fire fra byen i tidligere tider: to fra den industrielle revolusjonen på 1800-tallet, en fra første verdenskrig, og en fra Battle of Britain i 1940. Bøkene er både spenningsfortellinger og utviklingsromaner. 

Under psevdonymet Stephen Chance skrev han fire kriminalbøker om Reverend Septimus Treloar i perioden 1971-79, med titler som Septimus and the Danedyke Mystery.Philip Turner aka Stephen Chance Han skrev også noen andre bøker.

Den første av Septimus-bøkene ble dramatisert for tv i 1979 med tittelen The Danedyke Mystery.

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Britisk Columbia